CELEX: 32014R0975
Language: et
Date: 2014-09-11 00:00:00
Title: Komisjoni rakendusmäärus (EL) nr 975/2014, 11. september 2014 , millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

16.9.2014   
            
            
               ET
            
            
               Euroopa Liidu Teataja
            
            
               L 274/11
            
         KOMISJONI RAKENDUSMÄÄRUS (EL) nr 975/2014,
   11. september 2014,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur” või „CN”), mis on esitatud kõnealuse määruse I lisas.
            
         
               (2)
            
            
               Õiguskindluse huvides on vaja selgitada, et grupi 8 lisamärkuse 1 ning grupi 20 lisamärkuste 2 ja 6 tekstis kasutatud väljend „refraktomeetri näit” viitab näidule, mis saadakse puu- ja köögiviljatoodetes oleva lahustuva kuivjäägi määramiseks kasutatava refraktomeetrilise meetodi abil nimetatud toodete klassifitseerimiseks komisjoni rakendusmääruse (EL) nr 974/2014 (2) lisas ettenähtud kombineeritud nomenklatuuris.
            
         
               (3)
            
            
               Seetõttu on asjakohane lisada nimetatud lisamärkuste teksti viide refraktomeetrilisele meetodile, et sellele oleks lihtne viidata kõnealustes lisamärkustes käsitletud rubriikide ja alamrubriikide alla kuuluvate toodete klassifitseerimisel.
            
         
               (4)
            
            
               Selleks et tagada kombineeritud nomenklatuuri ühetaoline tõlgendamine kogu liidus seoses erinevate toodete suhkrusisalduse mõõtmisega refraktomeetrilise meetodi abil, tuleks muuta grupi 8 lisamärkust 1 ning grupi 20 lisamärkusi 2 ja 6.
            
         
               (5)
            
            
               Seepärast tuleks määrust (EMÜ) nr 2658/87 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas sätestatud kombineeritud nomenklatuuri teist osa muudetakse järgmiselt:
   
               1)
            
            
               grupi 8 lisamärkus 1 asendatakse järgmisega:
               
                           „1.
                        
                        
                           Sellesse gruppi kuuluvate toodete suhkrusisaldus — eri suhkrute sisaldusväljendatuna sahharoosina — vastab refraktomeetri (kasutatakse vastavalt komisjoni rakendusmääruse (EL) nr 974/2014 (3) lisas kirjeldatud meetodile) näidule temperatuuril 20 °C korrutatuna koefitsiendiga 0,95.
                        
                     ;
            
         
               2)
            
            
               grupi 20 lisamärkus 2 asendatakse järgmisega:
               
                           „2.
                        
                        
                           
                                       a)
                                    
                                    
                                       Käesolevas grupis klassifitseeritud toodete eri suhkrute sisaldus väljendatuna sahharoosina (suhkrusisaldus) vastab refraktomeetri (kasutatakse vastavalt rakendusmääruse (EL) nr 974/2014 lisas kirjeldatud meetodile) näidule temperatuuril 20 °C korrutatuna ühega järgmistest koefitsientidest:
                                       
                                                   —
                                                
                                                
                                                   0,93 toodete puhul, mis on klassifitseeritud alamrubriikidesse 2008 20 — 2008 80, 2008 93, 2008 97 ja 2008 99;
                                                
                                             
                                                   —
                                                
                                                
                                                   0,95 muudes rubriikides klassifitseeritud toodete puhul.
                                                
                                             
                                 
                                       b)
                                    
                                    
                                       Rubriigi 2009 alamrubriikides nimetatud termin„ Brixi arv ”vastab refraktomeetri (kasutatakse vastavalt rakendusmääruse (EL) nr 974/2014 lisas kirjeldatud meetodile) näidule temperatuuril 20 °C.”
                                    
                                 
                     ;
            
         
               3)
            
            
               grupi 20 lisamärkus 6 asendatakse järgmisega:
               
                           „6.
                        
                        
                           Alamrubriikides 2009 69 51 ja 2009 69 71 tähistab termin kontsentreeritud viinamarjamahl (k.a viinamarjavirre) niisugust viinamarjamahla (k.a viinamarjavirre), mille puhul refraktomeetri (kasutatakse vastavalt rakendusmääruse (EL) nr 974/2014 lisas kirjeldatud meetodile) näit temperatuuril 20 °C on vähemalt 50,9 %.”
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. september 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Komisjoni rakendusmäärus (EL) nr 974/2014, 11. september 2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (vt käesoleva Euroopa Liidu Teataja lk 6).
   
      (3)  Komisjoni rakendusmäärus (EL) nr 974/2014, 11. september 2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (ELT L 274, 16.9.2014, lk 6).”